section_heading: Poetika
paragraph_text: Na glasu je, prije svega, kao velika liričarka. U knjizi "Oročeno vrijeme" (Die gestundete Zeit, 1953.) opisuje negativne društvene snage poslijeratnog vremena. Zbirkom "Dozivanje Velikog Medvjeda (Anrufung des großen Bären, 1956.) ispituje mitologeme utopije ljudskoga života. U predavanjima na Frankfurtskim čitanjima, koje je držala 1959./60. kao docentica za poetiku, postavlja pitanja pišućeg Ja i književnosti kao sredstva promjene svijeta.